Številka: 1103-197/2022/12

Datum: 13. 3. 2023

Ministrstvo za vzgojo in izobraževanje na podlagi petega odstavka 105. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA), Zakona o javnih financah (Uradni list RS, št.11/11 – uradno prečiščeno besedilo, 14/13 popr., 101/13 in 55/15-ZFisP, 96/15 – ZIPRS1617,13/18, 195/20 – odl. US in 18/23 – ZDU-1O), Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22**)**, Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09-ZIPRS1011, 3/13, 81/16, 11/22, 96/22, 105/22 – ZZNŠPP in 149/22) ter 7. člena Pravilnika o izboru in sofinanciranju programov nadaljnjega izobraževanja in usposabljanja strokovnih delavcev v vzgoji in izobraževanju (Uradni list RS, št. 33/17, 190/20 in 23/23) objavlja

**S P R E M E M B O Javnega razpisa za izbor in sofinanciranje programov profesionalnega usposabljanja za šolsko leto 2023/24**

1. V Javnem razpisu za izbor in sofinanciranje programov profesionalnega usposabljanja za šolsko leto 2023/24, objavljenem v Uradnem listu RS, št. 28/23 dne 3. 3. 2023, se v točkah:
2. »8. Merila za izbor programov za objavo v katalogu« besedilo drugega odstavka nadomesti z besedilom: »Za šolsko leto 2023/24 bodo izmed prijavljenih s sklepom izbrani programi, ki izpolnjujejo pogoje iz 2. točke tega javnega razpisa in bodo v skladu s kriteriji dosegli najmanj 18 točk.«
3. »9. Merila za sofinanciranje izbranih programov« besedilo druge alineje prvega odstavka nadomesti z besedilom: »bodo v skladu s kriteriji dosegli najmanj 22 točk.«
4. »10. Izid javnega razpisa« besedilo tretje alineje tretjega odstavka nadomesti z besedilom: »v skladu s kriteriji ne bodo dosegli najmanj 18 točk.«
5. »12. Razpisna dokumentacija« spremeni priloga 5. Kriteriji za izbor in sofinanciranje programov. Spremenjen obrazec je dosegljiv na spletnem naslovu ministrstva.
6. Ta sprememba začne veljati z dnem objave v Uradnem listu Republike Slovenije.

 Dr. Darjo FELDA

 MINISTER